**NOTEIKUMI TIRDZNIECĪBAI**

pasākumā “RUDENS GARDUMI”

Dokumenta datums ir tā

elektroniskās apstiprināšanas un parakstīšanas datums

1. **VISPĀRĪGIE NOTEIKUMI**
	1. Noteikumi nosaka kārtību un prasības, kādā Ogres novada pašvaldības iestādes “Ogres novada Kultūras centrs” organizētā pasākuma “RUDENS GARDUMI” ietvaros tiek organizēta tirdzniecība.
	2. Tirdzniecības pasākuma “RUDENS GARDUMI” (turpmāk – Gadatirgus) rīkotājs ir Ogres novada pašvaldības iestāde “Ogres novada Kultūras centrs” (turpmāk – Rīkotājs).
	3. Gadatirgus norises vieta un laiks: **2022. gada 8. oktobrī** **no** **plkst. 9.00 līdz plkst. 13.00.** Ogrē, Brīvības ielas gājēju posmā (vietu skaits ierobežots).
	4. Gadatirgus dalībnieku ierašanās: **8. oktobrī no plkst. 7.00 līdz 8.30.** Automašīnām jāpamet tirgus norises vieta līdz plkst. 8.30.
	5. Gadatirgus dalībnieki (turpmāk – Dalībnieks) –mājražotāju audzēti gardumi (dārzeņi, augļi, augi, meža veltes), un pašgatavotas pārtikas preces (maize, siers, medus, gaļa u.c.), tautas lietišķās mākslas priekšmetu darinātāju, amata meistaru preces.
	6. Elektrības nepieciešamības gadījumā Dalībniekam jānodrošina sava tirdzniecības vieta ar pagarinātāju (skat. punktu 6.10.). Elektrības pieslēgumu (saskaņā ar cenrādi) nodrošina Rīkotājs.
	7. Rīkotāja kontaktpersona par Gadatirgus norisi: Ināra Caunīte, tālr. 26543512 e-pasts: gadatirgi@okc.lv.
	8. Gadatirgus pieteikuma anketa atrodama: [www.okultura.lv](http://www.okultura.lv/M%C4%93s/Anketas%2Cpieteikumi)/ PAR MUMS/ PIETEIKUMI
2. **GADATIRGUS DALĪBNIEKU PIETEIKŠANĀS KĀRTĪBA**
	1. Pieteikties dalībai Gadatirgū var tikai elektroniski, aizpildot pieteikuma veidlapu kas pieejama www.okultura.lv/Pieteikumi.
	2. Gadatirgus Dalībnieki, kuri vēlas piedalīties “RUDENS GARDUMI” tirdzniecībā detalizēti aizpilda pieteikumu un iesniedz to nosūtot uz e-pasta adresi: gadatirgi@okc.lv līdz **2022. gada** **25. septembris (ieskaitot)**.

2.2.1. Rīkotājs informē, ka pieteikuma anketā pieprasītā informācija tiks izmantota rēķina sagatavošanai. Iegūtie dati netiks nodoti trešajām personām.

* 1. Piesakoties dalībai Gadatirgū un iesūtot aizpildītu pieteikuma veidlapu, ikviens Dalībnieks apliecina, ka ir pilnībā iepazinies un piekrīt visiem šo noteikumu nosacījumiem.
	2. Gadatirgus pieteikumi, kuri tiks nosūtīti uz citu e-pastu netiks reģistrēti un izskatīti.
	3. Pēc noteiktā termiņa nosūtītie Pieteikumi, daļēji vai maldinoši aizpildītie Pieteikumi arī netiks reģistrēti un izskatīti.
1. **DALĪBNIEKU ATLASES KĀRTĪBA**
	1. Dalībnieka atbilstību dalībai Gadatirgū izvērtē Rīkotāja izveidotā komisija vismaz 3 cilvēku sastāvā, saskaņā ar Gadatirgus tematiku un tirdzniecības vietu skaitu.
	2. Komisija vērtē norādītās produkcijas atbilstību šo noteikumu pamatprasībām, izcelsmi (izmantotie materiāli, roku darba apjoms izstrādājuma tapšanā u.c.), saturu, kvalitāti (mākslinieciskā kompozīcija, atbilstība mūsdienu lietotāja prasībām, kreativitāte u.c.), izstrādājuma aktualitāti patērētāju vidū, Dalībnieka uzticamību, ņemot vērā sadarbību iepriekšējos rīkotajos pasākumos u.c.
	3. Izvērtējot pieteikumus, prioritāte tiks dota Dalībniekiem, kuru saimnieciskā darbība reģistrēta Ogres novadā.
	4. Rīkotājs Dalībnieka dalību Gadatirgū apstiprina **līdz 2022. gada 30. septembrim (ieskaitot)**, nosūtot rēķinu uz pieteikuma anketā norādīto e-pasta adresi.
	5. Ja Dalībnieka dalība Gadatirgū ir atteikta, par to informē nosūtot informatīvu vēstuli uz norādīto e-pasta adresi **līdz 30. septembrim**.
	6. Gadatirgus tirdzniecības vietu Dalībniekam piešķir Rīkotājs, pamatojoties uz plānoto tirdzniecības laukuma ģeogrāfisko izvietojumu un tā tehniskajām iespējām, vietu iemērīšanas brīdī. Tirdzniecības vietas standarta dziļums **līdz 3m**. Dalībniekam vajadzīgo platumu **pilnos** metros jānorāda pieteikumā. Dalībnieks nedrīkst aizņemt vairāk vietas, kā ticis norādīts pieteikumā.
	7. Rīkotāja nolēmumi attiecībā uz Dalībnieku atlasi un tirdzniecības vietu izkārtojumu ir galīgi un nav apstrīdami. Rīkotājam ir tiesības pēc saviem ieskatiem izvietot un līdz Gadatirgus sākumam mainīt Dalībnieku izkārtojumu tirdzniecībai paredzētajās vietās.
2. **MAKSĀJUMU UN NORĒĶINU KĀRTĪBA**
	1. Dalības maksa Gadatirgū tiek noteikta saskaņā ar Ogres novada pašvaldības 2019.gada 23.maija saistošo noteikumu Nr.8/2019 “OGRES NOVADA PAŠVALDĪBAS AĢENTŪRAS „OGRES NOVADA KULTŪRAS CENTRS” MAKSAS PAKALPOJUMU CENRĀDIS” (protokols Nr.6; 22. §) ar pašvaldības domes 20.06.2019. sēdes lēmuma precizējumiem (protokols Nr.7; 19. §).
	2. Vadoties pēc Dalībnieka aizpildītas pieteikuma anketas, Rīkotāja grāmatvedība aprēķina dalības maksu un nosūta Dalībniekam rēķinu uz tā norādīto e-pastu. Rēķins ir apmaksājams ar bankas pārskaitījumu **līdz 4. oktobrim** (ieskaitot).
	3. Ja Dalībnieks rēķinu neapmaksā noteiktajā laikā un kārtībā, tas zaudē tiesības piedalīties Gadatirgū.
	4. Atsaukt dalību Gadatirgū un anulēt neapmaksātu rēķinu var tikai līdz **2022.gada 4. oktobrim**. Atsaukums iesnieguma veidā jāiesūta Rīkotājam elektroniski uz Rīkotāja e-pastu: gadatirgi@okc.lv
	5. Dalībnieka neierašanās gadījumā dalības maksa netiek atgriezta.
3. **RĪKOTĀJA TIESĪBAS UN PIENĀKUMI**
	1. Rīkotājs nodrošina Gadatirgus tirdzniecības vietas ar iespēju pieslēgt elektrību.
	2. Ir tiesīgs pieprasīt atlīdzību par zaudējumiem, kas tam radušies Dalībnieka vainas dēļ.
	3. Neatbild par Dalībnieka preču un mantu drošību Gadatirgus laikā.
	4. Nodrošina vispārējo kārtību Gadatirgū.
	5. Neuzņemas atbildību par nepārvaramas varas apstākļu, Dalībnieku vai apmeklētāju vainas dēļ radītiem zaudējumiem.
	6. Rīkotājs nenes atbildību gadījumā, ja Dalībnieka produkcija vai pārdošanas veids neatbilst Latvijas Republikas normatīvo aktu prasībām.
4. **DALĪBNIEKA TIESĪBAS UN PIENĀKUMI**
	1. Dalībnieks pilnībā aizpilda pieteikuma anketu un atbild par sniegto datu pareizību.
	2. Aizpildot un iesniedzot pieteikuma anketu Dalībnieks piekrīt šiem noteikumiem.
	3. Ir tiesīgs izmantot Gadatirgus tirdzniecības vietu atbilstoši savām vajadzībām, ja tas nav pretrunā ar šiem noteikumiem un normatīvajiem aktiem.
	4. Veic visus maksājumus, kas paredzēti šajos noteikumos.
	5. Dalībnieks ir atbildīgs par realizējamās produkcijas un tās pārdošanas veida atbilstību Latvijas Republikas normatīvo aktu prasībām. Dalībnieks pilnā apmērā uzņemas atbildību par šo nosacījumu neievērošanu.
	6. Dalībnieks savā tirdzniecības vietā ir atbildīgs par apmeklētāju drošību, apņemas ievērot spēkā esošo obligāto normatīvos aktu prasības, t.sk. drošības, elektrodrošības, ugunsdrošības, darba drošības u.c. ievērošanu. Neievērošanas gadījumā Dalībnieks uzņemas atbildību patstāvīgi. Gadījumā, ja par pārkāpumiem uzlikti sodi vai arī to rezultāta trešajām personām vai Rīkotājam nodarīti zaudējumi Dalībnieks tos apmaksā no saviem līdzekļiem.
	7. Komersanti/Dalībnieki, it īpaši pārtikas preču tirgotāji uzņemas atbildību par sanitāro un higiēnas normu un visu citu obligāto normatīvo aktu prasību ievērošanu, kas saistītās ar tā darbību tirdzniecības vietā (tai skaitā un ne tikai – nepieciešamās atļaujas, licences, elektrodrošības, ugunsdrošības, darba drošības noteikumus).
	8. Dalībnieka pienākums tirdzniecības vietā ievērot kārtību un tīrību. Pēc Gadatirgus noslēguma Dalībniekam tirdzniecības vieta jāatstāj sakopta un tīra.
	9. Dalībnieks pats nodrošina savai tirdzniecības vietai nepieciešamo aprīkojumu (galdi, krēsli, nojumes, apgaismojums u.tml.).
	10. Dalībnieks nodrošina savu elektrības pagarinātāju, kabeli, kā minimums 5 metrus garu, ar zemējumu un ar vienu brīvi pieejamu kontaktligzdu, līdz elektrības padeves avotam, vai izmanto savu strāvas ģeneratoru.
	11. Dalībniekam jānodrošina, lai tirdzniecības vietā būtu pieejama un pēc pieprasījuma tiktu uzrādīta Rīkotāja izsniegtā Tirdzniecības atļauja, kā arī citi dokumenti saskaņā ar normatīvajiem aktiem.
5. **FIZISKU PERSONU DATU APSTRĀDE**
	1. Pasākuma laikā var tikt veikta filmēšana un fotografēšana no Rīkotāja vai citu tam pilnvaroto personu puses.
	2. Pārzinis - Ogres novada pašvaldības iestāde “Ogres novada Kultūras centrs”, kontaktinformācija: Ināra Caunīte, tālr. 26543512 e-pasts: gadatirgi@okc.lv .
	3. Personas datu kategorijas – gadatirgus dalībnieku un apmeklētāju attēls un ieraksti, kā arī visi citi šo personu personas dati un darbība, kas redzama vietā, kur notiek filmēšana un/vai fotografēšana.
	4. Apstrādes nolūks - Filmēšana un fotografēšana tiek veikta, lai nodrošinātu kultūras pasākumu norišu publicitāti, sabiedrības informēšanu par pašvaldības līdzekļu izmantošanu, sekmētu sabiedrības radošo iniciatīvu un sociālās līdzdalības aktivitāti, nodrošinātu profesionālās mākslas pieejamību, sekmētu radošo kultūras industriju un pozitīvā gaismā atspoguļotu norises novadā.
	5. Apstrādes juridiskais pamats – a) apstrāde ir vajadzīga, lai izpildītu uzdevumu, kas tiek veikts sabiedrības interesēs; b) papildus pamats - apstrāde ir vajadzīga, lai izpildītu uz Rīkotāju attiecināmu juridisku pienākumu, kas noteikti Ogres novada kultūras centra nolikumā *(Ogres novada pašvaldības 11.11.2021. iekšējie noteikumi Nr.69/2021 “Ogres novada Kultūras centrs nolikums”).*
	6. Datu saņēmēju kategorijas - Pārzinis un tā darbinieki, mediji kuros tiek izvietotas fotogrāfijas un videoattēli, jebkura persona, kas likumīgi piekļūst resursiem.
	7. Datu glabāšanas ilgums - dati tiek dzēsti (ja tas iespējams), ja zudusi to aktualitāte un atbilstība fotogrāfiju uzņemšanas un filmēšanas nolūkiem.
	8. Informējam, ka Jums ir tiesības, piekļūt Jūsu personas datiem, normatīvajos aktos noteiktajos gadījumos lūgt Jūsu personas datu apstrādes ierobežošanu, kā arī iebilst pret apstrādi, iesniegt sūdzību par nelikumīgu personas datu apstrādi Datu valsts inspekcijā.

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU